વૃદ્ધ મહિલાઓમાં મેદસ્વીપણું અનેક ગંભીર રોગોનાં વિકાસ સાથે સંબંધિત છે, જેમ કે ટાઇપ 2 ડાયાબિટિસ, કાર્ડિયોવાસ્ક્યુલર ડિસીઝ અને તમામ પ્રકારનાં કેન્સરનાં જોખમમાં વધારો. વયોવૃદ્ધ લોકોમાં વધુને વધુ પુરાવા જોવા મળ્યાં છે કે, મેદસ્વીપણું ડિમેન્શિયા અને અલ્ઝાઇમર્સ ડિસીઝ માટે સ્વતંત્ર જોખમકારક પરિબળ છે. મેદસ્વીપણું સરેરાશ આયુષ્ય પર અસર કરે છે. મહિલાઓમાં મેદસ્વીપણા સાથે સંકળાયેલા તબીબી જોખમો મહિલાનાં બાળકો માટે અને ભવિષ્યની પેઢી માટે પણ મહત્ત્વપૂર્ણ છે. વધુને વધુ પુરાવા જોવા મળે છે કે બાળકને ગર્ભાવસ્થા અને પ્રારંભિક જીવન દરમિયાન પોષણ છોકરા-છોકરી બંને માટે મેદસ્વીપણા અને ગંભીર રોગો માટે જોખમકારક બની શકે છે.